เตือนระวัง SMS แจ้งลิงก์ หลอกให้ดาวน์โหลดแอปฯ ไทยชนะ
เตือนระวัง SMS แจ้งลิงก์ หลอกให้ดาวน์โหลดแอปฯ ไทยชนะ ทางภาครัฐฯ ไม่ได้เป็นผู้ส่งข้อความดังกล่าว ย้ำเป็นข่าวปลอมอย่าแชร์แฟนเพจเฟซบุ๊ก Anti-Fake News Center Thailand โพสต์ข้อความเตือนโดยระบุว่า ตามที่ได้มีข่าวปรากฏในสื่อออนไลน์ต่างๆ ในประเด็นเรื่อง ส่ง SMS แจ้งลิงก์ให้ดาวน์โหลดแอปฯ ไทยชนะ ทางศูนย์ต่อต้านข่าวปลอมได้ตรวจสอบข้อเท็จจริงโดยศูนย์บริหารสถานการณ์โควิด-19 (ศบค.) พบว่าข้อมูลที่ปรากฏดังกล่าวเป็นข้อมูลเท็จจากกรณีที่มี SMS ส่งลิงก์ให้ประชาชนดาวน์โหลดแอปพลิเคชันไทยชนะ ทางศูนย์บริหารสถานการณ์โควิด-19 (ศบค.) ได้ชี้แจ้งว่า ทางภาครัฐฯ ไม่ได้เป็นผู้ส่ง SMS ดังกล่าว และ ไทยชนะ เป็นแพลตฟอร์มไม่ใช่แอปพลิเคชันใดๆ จึงไม่ต้องดาวน์โหลดแอปฯ ตามที่กล่าวอ้างซึ่งการกระทำดังกล่าวนั้น ถือเป็นอีกหนึ่งในวิธีการล่อลวงข้อมูลจากประชาชน ทันทีที่กดเข้าเว็บจะมีการพยายามดาวน์โหลดแอปฯ Thaichana.apk เข้ามาในเครื่อง หากกดติดตั้งอาจถูกขโมยข้อมูลส่วนตัวได้ทั้งนี้ ขอให้ประชาชนอย่าหลงเชื่อเว็บไซต์ thaichana.pro thai-chana.asia และ thaichana.asia หรืออื่นๆ เพราะเป็นลิงก์เว็บปลอม เว็บไซต์ของจริงจะใช้ชื่อว่า www.ไทยชนะ.com หรือ www.thaichana.com เท่านั้น โดยหากต้องการข้อมูลเพิ่มเติม สามารถโทรสายด่วน 1119 ได้ตลอด 24 ชม.ดังนั้น ขอให้ประชาชนอย่าหลงเชื่อข้อมูลดังกล่าว และขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ เพื่อให้ประชาชนได้รับข้อมูลข่าวสารจากศูนย์บริหารสถานการณ์โควิด-19 (ศบค.) สามารถติดตามข้อมูลได้ที่เฟซบุ๊กศูนย์บริหารสถานการณ์โควิด-19 (ศบค.) หรือโทร 1111.Anti-Fake News Center Thailand
เตือนระวัง SMS แจ้งลิงก์ หลอกให้ดาวน์โหลดแอปฯ ไทยชนะ ทางภาครัฐฯ ไม่ได้เป็นผู้ส่งข้อความดังกล่าว ย้ำเป็นข่าวปลอมอย่าแชร์
ไทยชนะ,ข่าวปลอม,หลอก,Anti-Fake News Center Thailand,โควิด-19,ข่าวทั่วไป